Borges scoret etter 52 sekunder
Borges ble matchvinner med sin scoring i kampens første minutt. Et innlegg fra Daniel Gustavsson på høyrekanten fant Borges, og costaricaneren skjøt inn 1-0. Det var det raskeste målet så langt i Allsvenskan denne sesongen. Stockholmslaget har ikke tapt i serien siden 19. september i fjor. På årets seks første kamper er det blitt tre seirer og tre uavgjort. Opp til Elfsborg på toppen av tabellen skiller det tre poeng. Elfsborg tok sin fjerde seier på rad da GAIS ble slått 2-1. Serielederen står med 15 av 18 mulige poeng. Målvakt Kenneth Høie og midtbanespilleren Joachim Jørgensen spilte hele kampen for Elfsborg.
Tidligere Fredrikstad-profil Celso Borges trengte bare 52 sekunder på å sende AIK i ledelsen mot Gefle i Allsvenskan torsdag.